Tarezzift i gwma ITRINIT
Tafrawt yat kad dari
Urd snat ad semghigh
Zuzdegh ad ffarrigh
Uyelgh dergh gh uknari
Ur rwasgh afullus
N ger tifullusin
Ur ssengh adermus
Ad gegh bu tallasin
Ur ssatunegh ameddakwl
Krad ka izerin felli yakwl
Sghawsagh abaw d ufraw
Meqqar gigh war anaw
Igh yad ufigh tiremt
Tecku yi gis tumert
Terzag iyi tudert
Taghamt inu tighermt
Immi gigh amagus
Ittuten s gar tazzit
Utec is gan amasus
Issus ufus tummit
Tiddet inu tega amersal
Aggu nes win unesal
Midden ran ikerkas
Tuslight gh umerkas
Yan dar adrim llan
Yan dar anneli ar allan
Amezlud d usenbaghur
Rad akkw gin asaghur
Ha tifert ha asuru
Ha tuzunt ha asaru
Ha may semghi w akal
Ha may semghi w awal
All sers mmagh d ugdud
Afgan a gar amud
Ur sar tenghit akud
Sar ak irmi wafud
Ah inu gigh tasalt
Gh tamurt tanafalt
Zund tufdilt gh ufellun
Wiyyad is uten allun
Zund Aggu .!
Tarezzift i gwma ITRINIT
Comments
-
Azul mass Zalhud,
Ayyuz nk f tmdyazt ad ilan atig
tfk tujjut d ifrawn iklan zund ajddig
awal immimn igan aslal izddig
talalayt ns ula aZawan ns izga irggig
nmalan izlan ns zund ifalan gh ifggig
Ayyuz nk a mass.
Tanmirt.
-
Azul Massa Aza
Ultma Aziza,ar km snimmirgh,ar km ssimghurgh f tmadyazt nm igan taghlaghalt n tmdyazt inu
Ar am ssirimgh tawada ifsusn iziln gh taskla tamazight
Ar timlilit
Ujjigh am afulki d ufra d tumrt gh tudrt
Gwmam Zalhoud
-
Ayyuznk agwuma ZALHUD.
-
Azul Abdeslam Asnian
Tanmmirt bahra irghan
Gwmak Zalhoud
-
ayyuz nk a ssi muhmad
akr nssimghur f tmdyazt ad nk f w-awal nk lli kullu igan ifrawen gutnin yusin kigan d rric lli usinin kigan d uswingm sawalnin f w-awal amazigh sawln f w-anaw n ufgan ula akal ula ma-d smghin.arak ttinix a ssi muhmad ad isfulki rebbi tudrt nk ig awal nk d ufrujju lli rad afn inxar awin t s w-ul ifssi gis ig aman d idamn ar iswa izuran n ddat n ufgan.
tanmirt
-
Azul gwma Mohamed
Azul arraw n Ighrm
Azul amdyaz garhou
Tanmmirt f tigurwin nk zzgh ul ar ul
Ayyuz nk s tgharast lli s tgmit tamdyazt inu
Ar timlilit
ujjigh ak afulki d ufra d tumrt gh tudrt
Gwmak Zalhoud
-
azul mass farid moh zalhoud
ayyuz nk f tmdyazt nk d tiguriwin mmimnin , ark bahra n simghur f iskiln nk li yusin anzgum n imazighn .tiguriwin nk lid faghnin gh ugns nul fayrnt awint tumrt d tdrfit i ufgan amazigh.
ayyuz mass
tanmirt
-
Azul gwma amdyaz Mohamed Arjdal
Tanmmirt fw akud lli tfkit i ugmmay d ufrak izlin s tmdyazt inu !Tawal inu ar kssimghurgh ar k snimmirgh f tigurwin nk lanin atig ganin atig itmdyazt f umdyaz
Ar timlilit
ujjigh ak afulki d ufra d tumrt gh tudrt d tuggt n usnflul gh taskla tamazight slawnt akkw tamdyazt
gwmak zalhoud
lus_Latn zsm_Latn kab_Latn lmo_Latn lmo_Latn kab_Latn kab_Latn kab_Latn kab_Latn kab_Latn tso_Latn kab_Latn kab_Latn taq_Latn wol_Latn kab_Latn gla_Latn gle_Latn taq_Latn gle_Latn kab_Latn bug_Latn taq_Latn kab_Latn eng_Latn quy_Latn hau_Latn kab_Latn kab_Latn war_Latn war_Latn war_Latn war_Latn kab_Latn kab_Latn kab_Latn wol_Latn kab_Latn kab_Latn kab_Latn taq_Latn taq_Latn lus_Latn eng_Latn unk kab_Latn kab_Latn taq_Latn taq_Latn kab_Latn taq_Latn kab_Latn taq_Latn unk glg_Latn kab_Latn kab_Latn kab_Latn kab_Latn cym_Latn unk hau_Latn unk nus_Latn kab_Latn nld_Latn unk hau_Latn kab_Latn taq_Latn unk kab_Latn kab_Latn kab_Latn kab_Latn kab_Latn kab_Latn kab_Latn nld_Latn unk kab_Latn kab_Latn kab_Latn taq_Latn unk kab_Latn kab_Latn kab_Latn kab_Latn nld_Latn